[{"text_idx": "#000001", "text": "Ipar Euskal Herrian kulturarekiko zabaltzen hasi zen folklorizazioak aienatuta, oso gaztetatik kantuak egiteari ekin zion. Folk eta rock iturri zahar hartatik edan duen kantugilea da baxenafarra. Gitarra eskuan hurbildu zen TTAPekin zuen hitzordura."}, {"text_idx": "#000005", "text": "Egia erran, gehienbat, Ipar Euskal Herrian ari naiz, han hasi naizelako. Donibane Garazi aldean hasi nintzen gitarra astintzen, Kalaka ostatuan. Igandeetan ari ginen, giroa animatzen. Horrela hasi nintzen kantuz Laboa, Lete eta antzeko kantarien kantuak abesten. Gero, emeki-emeki, besteen kantuak egiten dituzularik une batean mugak antzematen dituzu eta sortzen hasi nintzen. Aski goiz hasi nintzen, 16 urterekin, kantugintzan. Ohartu bainintzen erraztasunak banituela kantuak sortzeko. Idazteko eta gitarra sortzeko maila ttipia banuen. Biak behar dira kantugintzan aritzeko, eta horretan lotu nintzen."}, {"text_idx": "#000009", "text": "Bai. Hertzainak taldea errebelazio modukoa izan zen niretzat. 11 urte nituela aitari Hertzainak taldearen kasetea erostea eskatu nion, eta hor ohartu nintzen zinez musika azkarra eta hitzak uztartu zitezkeela. Eragin handia sortzen zuen nire sabelean, eta beti efektu horren bila aritu naiz. Eta ari naiz oraindik."}, {"text_idx": "#000010", "text": "\u201cMusika jotzen jarraitu nahi dut, haria ez dadin eten\u201d"}, {"text_idx": "#000029", "text": "Eta nola dihoakizu musika bizitza garai zail honetan? Bi urte oso txarrak izan dira zuzeneko emanaldiak eskaintzen dituzuen kantarientzat. Bestalde, ikastetxeetan bazabiltza. Nafarroan, esaterako, Musikariak ikastetxean zikloan. Hori zuretzat ere bada lana."}, {"text_idx": "#000030", "text": "Ipar Euskal Herriko kultur proposamenaz desesperatuta hasi nintzen kantugintzan. Ikuspegi nahiko txar batetik abiatu nintzen, musikaren egoerari buruz. Baina Ipar Euskal Herrian emanaldiak eskaintzen ditut. Zailagoa da entzulearen arreta bereganatzea, baina formakuntza bezala biziki gauza ona da. Maleruski, uste nuen Hego Euskal Herrian bazegoela indar gehiago, baina bai ipar eta hego Euskal Herrian egoerak hurbiltzen ari dira."}, {"text_idx": "#000031", "text": "Bai, maleruski bai. Esperantza badut tokiko musikariei toki gehiago emango diegula, baina geroak esango du."}, {"text_idx": "#000034", "text": "Kantagintzan zer jaso duzu trukean? Nire ustean, musika bada Euskal Herria eta herritar asko ezagutzeko tresna."}, {"text_idx": "#000036", "text": "Musika jotzen jarraitu nahi dut, eta nahiko nuke beste gazte batzuek ere bide beretik jarraitzea. Haria ez dadila eten. Maleruski, musikak ez du gizartean lehen zuen influentzia. Nik segitzen dut haria mantentzeko eta, agian, beste gazte batzuei gogoa pizteko."}]